Vindusfilm

Vindusfilm, noen ganger kalt soting solfilm eller sotefilm, er en tynn laminatfilm som kan festes på innsiden eller utsiden av ruter i biler, båter eller bygninger. De er vanligvis laget av polyetylentereftalat (PET), som er en termoplastisk polymerharpiks i polyesterfamilien, på grunn av sin klarhet, strekkfasthet, dimensjonsstabilitet, og evne til å motta ulike typer overflatebehandlinger. Montering av vindusfilm utføres normalt av profesjonelle, men det finnes også gjør-det-selv-sett.
Det internasjonale forbundet for vindusfilm (International Window Film Association) ble grunnlagt i 1991 og har som formål å levere nøytral, faglig informasjon om bruk av vindusfilm.


== Bruksområder ==
Bruksområder inkluderer:

Reduksjon av varme og gjenskinn.
UV-filtrering.
Termisk isolasjon.
Privatliv.
Trygghet og sikkerhet.
Dekorasjon og styling.


== Bruk på biler ==

Ved soting av bilvinduer reduseres mengden synlig lys som slipper gjennom. Dette kan føre til dårlig sikt for føreren, hvilket kan være problematisk om natten eller generelt når det er behov for å se gjennom rutene for å samhandle med trafikken. I noen land er soting av ruter bak på bilen også enten begrenset eller forbudt slik at politiet til enhver tid skal kunne se og identifisere passasjerer.


=== Fabrikksoting ===
Fabrikksotede ruter viser til soting gjort hos bilprodusenten. Det brukes da som regel ikke solfilm, men istedet blir selve glasset farget med pigmentering under produksjon. Fabrikksoting kan dermed i de fleste tilfeller ikke fjernes, og gir ikke UV-beskyttelse. Fabrikksotede ruter slipper vanligvis gjennom 15-26% synlig lys.


=== Regulering i forskjellige land ===

Regler rundt soting av ruter varierer veldig fra land til land, og kan medføre problemer når man krysse landegrenser. I noen tilfeller kan det kreves at en utenlandsk bil tilfredsstiller lokale lover.
Norge
I Norge er det ikke tillatt å sote fremruten eller de fremre siderutene. Soting av andre ruter er tillatt uten begrensning.Europa
Hviterussland— All soting er ulovlig. Det er unntak for bilder med fabrikksoting kjøpt før 1. april 2006. Det er også unntak for biler eid av vektere, KGB og visse tjenestemenn.
Italia— Vindusfilm er tillatt på bakre vinduer, med ingen begrensninger på lysgjennomgang. Det kreves profesjonelt sertifikat for å installasjon, og filmen må ha en synlig logo med produsent og homologeringstall.
Malta— 70% lysgjennomgang kreves for siderutene foran. På frontruten er det tillatt med et bånd øverst med dybde inntil 100 mm. Minst 30% lysgjennomgang på bakruten og bakre sidevinduer.
Russland— Grenser er angitt i standarden GOST 5727-88. Minst 75% lysgjennomgang på frontruten (det er tillatt med en mørkere stripe inntil 100 mm fra toppen) og 70% for de fremre sidevinduene. Soting av andre ruter er ikke regulert.
Storbritannia— Vinduer foran B-stolpen må ha minst 75% lysgjennomgang. Det er tillatt med en 152.4 mm (6 tommer) dyp stripe øverst på frontruten.Asia
India— Reglene er bestemt i kjøretøyloven fra 1988 som sier at den fremre og bakre frontruten skal slippe gjennom 70% synlig lys, mens alle andre vinduer må slippe gjennom minst 50% synlig lys. Den 27. april 2012 beordret høyesteretten i India at alle sort vindusfilmer skulle fjernes.
Libanon— Loven tillater ikke private biler å ha soting på vinduer foran (sjåfør, forsetepassasjer og frontruten), med mindre man har en lisens som kan kjøpes hos det libanesiske forsvarsdepartementet. Andre ruter kan uansett sotes uten begrensning.
Malaysia— Fra mai 2019 er kreves minst 70% lysgjennomgang for frontruten, 50% for sidevinduene foran, mens det ikke er begrensning på øvrige ruter.Osceania
Australia— I New South Wales er det tillatt å sote alle rutene unntatt frontruten ned til 35% synlig lysgjennomgang. Frontruten kan ha et sotet bånd øverst på ruten med tillatt dybde på inntil 10% av frontrutens høyde. Ruter som har vært sotet før 1. august 1994 kan ha dypere soting på side- og bakvinduer.
New Zealand— Private kjøretøy må ha minst 35% lysgjennomgang på alle ruter.Amerika
Canada— Regler om soting bestemmes av de enkelte provinsene.
USA— Ulike stater har forskjellige regler for soting.


== Se også ==
Vindavviser
Enveisspeil
Smartglass


== Referanser ==